CELEX: 52003PC0305
Language: fi
Date: 2003-06-24
Title: Ehdotus neuvoston päätökseksi sosiaalisen suojelun komitean perustamisesta

Avis juridique important

|

52003PC0305

Ehdotus neuvoston päätökseksi sosiaalisen suojelun komitean perustamisesta  /* KOM/2003/0305 lopull. - CNS 2003/0133 */  

Ehdotus NEUVOSTON PÄÄTÖKSEKSI sosiaalisen suojelun komitean perustamisesta(komission esittämä)PERUSTELUT1. JohdantoNizzan sopimus tuli voimaan 1 päivänä helmikuuta 2003. Euroopan yhteisön perustamissopimuksen uudessa 144 artiklassa määrätään sopimuksen mukaisesti neuvoa-antavan sosiaalisen suojelun komitean perustamisesta edistämään yhteistyötä sosiaalisen suojelun alalla jäsenvaltioiden kesken ja komission kanssa. Sosiaalisen suojelun komitea perustettiin 29 päivänä kesäkuuta 2000 tehdyllä neuvoston päätöksellä 2000/436/EY, ja se on toiminut siitä lähtien edellä sanotun mukaisin säännöin ja tavoittein. Tämän päätöksen tekeminen on perusteltua lähinnä menettelytapasyistä - tarkoituksena on komitean mukauttaminen uuteen oikeusperustaan. Päätöksen runko-osassa esitetään kolmea lähestymistavan muutosta nykyiseen päätökseen tässä perusteluosassa selvitetyistä syistä.2. OikeusperustaSosiaalisen suojelun komitea perustettiin 29 päivänä kesäkuuta 2000 tehdyllä neuvoston päätöksellä 2000/436/EY Euroopan yhteisön perustamissopimuksen 202 artiklan mukaisesti. Aiempi päätös kumotaan tässä ehdotetun päätöksen hyväksymisen jälkeen.Euroopan yhteisön perustamissopimuksen 144 artiklassa määrätään, sellaisena kuin sen on muutettuna Nizzan sopimuksessa:-"Neuvosto perustaa Euroopan parlamenttia kuultuaan neuvoa-antavan sosiaalisen suojelun komitean edistämään yhteistyötä sosiaalisen suojelun alalla jäsenvaltioiden kesken ja komission kanssa. Komitean tehtävänä on:-seurata sosiaalialan tilannetta sekä sosiaalisen suojelun politiikkojen kehittymistä jäsenvaltioissa ja yhteisössä;-edistää tietojen, kokemusten ja hyvien toimintatapojen vaihtoa jäsenvaltioiden kesken ja komission kanssa;-laatia selvityksiä, antaa lausuntoja tai suorittaa muita toimivaltaansa kuuluvia tehtäviä joko neuvoston tai komission pyynnöstä tai omasta aloitteestaan, sanotun kuitenkaan rajoittamatta 207 artiklan soveltamista;-tehtäväänsä toteuttaessaan komitea on aiheellisella tavalla yhteydessä työmarkkinaosapuoliin.-Kukin jäsenvaltio ja komissio nimeävät komiteaan kaksi jäsentä."Näin ollen päätösluonnoksessa esitetään 144 artiklaa päätöksen oikeusperustaksi.3. Säädöksen runko-osaan ehdotetut muutokset3.1 Komitean tehtävien määrittelyKomitean tehtävät määritellään 144 artiklassa laajemmin kuin päätöksessä 2000/436/EY on säädetty ja todetaan, että sen tehtävänä on "seurata sosiaalialan tilannetta sekä sosiaalisen suojelun politiikkojen kehittymistä - -" (kursivoidut sanat ovat uusia). Päätösluonnoksessa käytetään EY:n perustamissopimuksen muotoilua.3.2 Selvitysten valmistelua koskeva muotoiluNeuvoston päätöksen 2000/436/EY 1 artiklan 2 kohdassa säädetään sosiaalisen suojelun komitean tehtävistä erityisesti seuraavaa:-valmistella neuvostolle toimitettava sosiaalisen suojelun vuosikertomus, jossa käsitellään toimintalinjojen kehitystä ottaen huomioon neuvoston esittämien tavoitteiden saavuttaminen, sanotun kuitenkaan rajoittamatta perustamissopimuksen 207 artiklan soveltamista.Viittaus sosiaalisen suojelun vuosikertomuksen valmisteluun on vastaus ehdotukseen, joka tehtiin tässä tarkoituksessa 14 päivänä heinäkuuta 1999 annetussa komission tiedonannossa "Yhteinen strategia sosiaalisen suojelun uudistamiseksi" (KOM(1999) 347). Käytännössä kyseinen vaatimus ei ole ollut komitean painopisteala, kun otetaan huomioon muut tehtävät, jotka se on saanut erityisesti Lissabonin Eurooppa-neuvostolta ja sen jälkeisiltä Eurooppa-neuvostoilta. Vain yksi vuosikertomus on laadittu; se on vuodelta 2002, ja siinä selvitetään vuoden 2001 tilannetta. Edelleen komissio esittää tämän ehdotusluonnoksen kanssa rinnan käsiteltävässä esityksessä uusia sosiaalisen suojelun alaa koskevia yhteistyöjärjestelyitä ja organisaatiomenettelyitä, jotka muuttavat vuosikertomuksen roolia.Selvitysten laatimista koskeva uuden 144 artiklan sanamuoto (ks. edellä kohta 2) on yleisempi, ja sen tarkoituksena on jättää avoimeksi tulevia vuosikertomuksia koskevat kysymykset. Komissio ehdottaakin jäljempänä päätösluonnoksen 1 artiklan 2 kohdassa, että näiltä osin noudatetaan täysin EY:n perustamissopimuksen vastaavaa artiklaa.3.3 Sukupuolten välinen tasapaino komiteassa edustettuina olevien valtuuskuntien kokoonpanossaPäätösehdotuksen 2 artiklan 1 kohdassa asetetaan komitean kokoonpanoa koskevia vaatimuksia. Siinä esitetään uutta säännöstä, jonka mukaan jäsenvaltioiden on varmistettava valtuuskunnissaan sukupuolten välinen tasapaino.2003/0133 (CNS)Ehdotus NEUVOSTON PÄÄTÖKSEKSI sosiaalisen suojelun komitean perustamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 144 artiklan,ottaa huomioon komission ehdotuksen [1],[1]  EUVL C..., ..., s. ...ottaa huomioon Euroopan parlamentin lausunnon [2],[2]  EUVL C..., ..., s. ...sekä katsoo seuraavaa:(1) Komissio ehdotti 14 päivänä heinäkuuta 1999 antamassaan tiedonannossa "Yhteinen strategia sosiaalisen suojelun uudistamiseksi" [3] yhteistyön lujittamista sosiaalisen suojelun alalla muun muassa perustamalla korkean tason virkamiestyöryhmä.[3]  KOM(1999) 347 lopullinen.(2) Euroopan parlamentti suhtautui 16 päivänä helmikuuta 2000 antamassaan päätöslauselmassa myönteisesti komission tiedonantoon ja virkamiestyöryhmän perustamiseen.(3) Yhteistyön lujittamisesta sosiaalisen suojelun uudistamiseksi ja parantamiseksi 17 päivänä joulukuuta 1999 annetuissa päätelmissään [4] neuvosto kannatti komission ehdotusta perustaa tämän toiminnan toteuttamiseksi perustetaan yhteistyön lujittamisjärjestelmä, jota valmistellaan korkean tason virkamiestyöryhmässä. Neuvosto korosti, että tällaisen yhteistyön olisi koskettava kaikkia sosiaalisen suojelun muotoja ja tuettava jäsenvaltioita tarvittaessa sosiaalisen suojelun järjestelmien parantamisessa ja tehostamisessa niiden ensisijaisten kansallisten tavoitteiden mukaisesti, sekä muistutti, että jäsenvaltiot ovat toimivaltaisia järjestämään sosiaalisen suojelun ja rahoittamaan sen. Neuvosto yhtyi komission esittämiin neljään laaja-alaiseen tavoitteeseen sosiaalisen suojelun järjestelmiä uudistettaessa. Tavoitteet ovat työnteon tekeminen kannattavaksi ja toimeentulon varmistaminen, eläkkeiden turvaaminen ja eläkejärjestelmien tekeminen kestäviksi, sosiaalisen integroitumisen edistäminen sekä korkealaatuisen ja kestävän terveydenhuollon varmistaminen. Lopuksi neuvosto totesi rahoitusnäkökohtien olevan kaikille tavoitteille yhteisiä.[4]  EYVL C 8, 12.1.2000, s. 7.(4) Lissabonissa 23 ja 24 päivänä maaliskuuta 2000 pidetyn Eurooppa-neuvoston päätelmissä tunnustetaan, että sosiaalinen suojelun on tärkeä osa aktiivisen ja dynaamisen hyvinvointivaltion kehittämisessä ja uudistamisessa Euroopassa. Päätelmissä kehotetaan neuvostoa tehostamaan jäsenvaltioiden välistä yhteistyötä siten, että vaihdetaan kokemuksia ja hyviä toimintatapoja kehittyneiden tietoverkkojen avulla.(5) Eurooppa-neuvosto on Nizzan kokouksessa ja sitä seuraavissa kokouksissaan säännöllisesti tukenut sosiaalisen suojelun komitean työtä tavoitteena edistää kokemusten vaihtoa yhteisön politiikasta sosiaalisen suojelun alalla.(6) Neuvoston päätöksellä 2000/436/EY [5] perustettu sosiaalisen suojelun komitea on selvästi osoittanut hyödyllisyytensä sekä neuvoston että komission neuvoa-antavana elimenä, ja se on aktiivisesti osallistunut avoimen koordinointimenetelmän kehittämiseen sellaisena kuin se määritellään Eurooppa-neuvoston Lissabonin-kokouksessa.[5]  EYVL L 172, 12.7.2000, s. 26.(7) Nizzan sopimuksen tultua voimaan 1 päivänä helmikuuta 2003 olisi korvattava nykyinen sosiaalisen suojelun komitea samannimisellä komitealla, jonka toimialaa on laajempi, jotta jo tehtyä työtä voidaan jatkaa.. Päätös 2000/436/EY olisi sen vuoksi kumottava siitä päivästä, jona uusi sosiaalisen suojelun komitea alkaa hoitaman tehtäviänsä,ON PÄÄTTÄNYT SEURAAVAA:1 artikla1. Perustetaan sosiaalisen suojelun neuvoa-antava komitea, jäljempänä 'komitea', edistämään jäsenvaltioiden ja komission välistä yhteistyötä sosiaalisen suojelun politiikkojen alalla perustamissopimusta noudattaen sekä yhteisön toimielinten ja muiden elinten toimivalta huomioon ottaen.2. Komitean tehtävänä on:a) seurata sosiaalialan tilannetta sekä sosiaalisen suojelun politiikkojen kehittymistä jäsenvaltioissa ja yhteisössä;b) edistää tietojen, kokemusten ja hyvien toimintatapojen vaihtoa jäsenvaltioiden välillä ja komission kanssa;c) laatia selvityksiä, antaa lausuntoja tai suorittaa muita toimivaltaansa kuuluvia tehtäviä joko neuvoston tai komission pyynnöstä taikka omasta aloitteestaan, sanotun kuitenkaan rajoittamatta perustamissopimuksen 207 artiklan soveltamista.3. Komitea työskentelee tarvittaessa yhteistyössä muiden sosiaali- ja talouspolitiikkaa käsittelevien elinten ja komiteoiden kuten työllisyyskomitean ja talouspoliittisen komitean kanssa.4. Toimeksiantoaan toteuttaessaan komitea luo aiheelliset yhteydet työmarkkinaosapuoliin.2 artikla1. Komiteassa on kaksi kunkin jäsenvaltion nimeämää edustajaa ja kaksi komission edustajaa. Edustajia voi avustaa kaksi varaedustajaa.Jäsenvaltioiden ja komission on pyrittävä varmistamaan sukupuolten välinen tasapaino valtuuskuntien kokoonpanossa.2. Komitea voi käyttää ulkopuolisia asiantuntijoita, jos tämä on komiteassa käsiteltävien asioiden kannalta tarkoituksenmukaista.3 artikla1. Komitea valitsee puheenjohtajansa jäsenvaltioiden edustajien keskuudesta kaksivuotiseksi toimikaudeksi, jota ei voi uusia.Puheenjohtajaa avustaa neljä varapuheenjohtajaa, joista kaksi komitea valitsee jäsentensä keskuudesta kahdeksi vuodeksi. Kolmas varapuheenjohtaja edustaa jäsenvaltiota, joka huolehtii kulloinkin neuvoston puheenjohtajan tehtävästä, ja neljäs varapuheenjohtaja seuraavalla kaudella puheenjohtajana toimivaa jäsenvaltiota.2. Puheenjohtaja kutsuu koolle komitean kokoukset joko omasta aloitteestaan tai kun vähintään puolet komitean jäsenistä niin pyytää.3. Komitea vahvistaa työjärjestyksensä. Kulut korvataan voimassa olevien hallinnollisten sääntöjen mukaisesti.4. Komissio avustaa komiteaa selvitysten teossa ja antaa sille organisatorista tukea. Se nimeää henkilöstönsä jäsenen sihteeriksi, joka toimii komitean ohjeiden mukaan avustaessaan sitä sen tehtävien hoidossa.Kokousten järjestämisessä komissio toimii yhteydessä neuvoston pääsihteeristöön.4 artiklaKomitea voi uskoa erityiskysymysten tutkimisen varajäsenilleen tai perustaa työryhmiä tätä varten. Tässä tapauksessa puheenjohtajana on komitean nimeämä komitean jäsen, varajäsen tai komission virkamies.Työryhmät voivat pyytää avukseen asiantuntijoita.5 artiklaKumotaan päätös 2000/436/EY sinä päivänä, jona tällä päätöksellä perustettu komitea kokoontuu ensimmäisen kerran. Komitean ensimmäinen kokous on pidettävä viimeistään neljän kuukauden kuluessa tämän päätöksen tekemisestä.Tehty Brysselissä [...] päivänä [...]kuuta [...].Neuvoston puolestaPuheenjohtajaRAHOITUSSELVITYS1. Toimenpiteen nimiSosiaalisen suojelun komitean perustaminen2. BudjettikohdatA-7031 Komiteoiden kokouskulutA-7010 Virkamatka- ja matkustuskulut sekä muut niihin liittyvät menot3. OikeusperustaEuroopan yhteisön perustamissopimuksen 144 artikla, sellaisena kuin sen on muutettuna Nizzan sopimuksella4. Toimenpiteen kuvaus4.1 YleistavoiteYhteistyön lujittamisesta sosiaalisen suojelun uudistamiseksi ja parantamiseksi 17 päivänä joulukuuta 1999 annetuissa päätelmissään (EYVL C 8, 12.1.2000, s. 7) neuvosto kannatti komission ehdotusta siitä, että kyseisen toiminnan toteuttamiseksi luodaan yhteistyön lujittamisjärjestelmä, jota valmistellaan korkean tason virkamiestyöryhmässä. Neuvosto perusti 29 päivänä kesäkuuta 2000 tekemällään päätöksellä 2000/436/EY sosiaalisen suojelun neuvoa-antavan komitean edistämään yhteistyötä sosiaalisen suojelun alalla jäsenvaltioiden kesken ja komission kanssa. Käsillä olevalla päätöksellä on tarkoitus perustaa uusi sosiaalisen suojelun komitea, jolla on samat säännöt ja tavoitteet mutta uusi sopimuspohja, toisin sanoen Euroopan yhteisön perustamissopimuksen 144 artikla, sellaisena kuin se on muutettuna Nizzan sopimuksella. Aiempi päätös kumotaan tässä ehdotetun päätöksen hyväksymisen jälkeen.4.2 Toimenpiteen kesto ja sen uusimista tai voimassaolon jatkamista koskevat yksityiskohtaiset säännötEi määritelty.5. Menojen ja tulojen luokitus5.1 Pakolliset/ei-pakolliset menotEi-pakolliset menot.5.2 Jaksotetut/jaksottamattomat määrärahatJaksottamattomat määrärahat.5.3 TulolajiOletettu tulolaji: ei ole.6. Meno-/tulolaji100% tarvittavista henkilöstö- ja kokouskuluista.7. RahoitusvaikutuksetEi vaikutusta toimintamenoihin; hallintomenoja käsitellään kohdassa 10.8. petostenvastaiset toimenpiteetMenot suoritetaan tavanomaisten hallinnollisten sääntöjen mukaan, jotka koskevat kokouksiin kutsuttujen asiantuntijoiden kulujen maksamista.9. Kustannustehokkuusanalyysi9.1 Määrälliset erityistavoitteet ja kohderyhmäPerustetaan sosiaalisen suojelun komitea avustamaan neuvostoa sen tehtävien hoidossa sosiaalisen suojelun alalla EY:n perustamissopimusta noudattaen sekä yhteisön toimielinten ja muiden elinten toimivalta huomioon ottaen.Komitean tehtävänä on erityisesti-seurata sosiaalialan tilannetta sekä sosiaalisen suojelun politiikkojen kehittymistä jäsenvaltioissa ja yhteisössä-edistää tietojen, kokemusten ja hyvien toimintatapojen vaihtoa jäsenvaltioiden kesken ja komission kanssa-laatia selvityksiä, antaa lausuntoja tai suorittaa muita toimivaltaansa kuuluvia tehtäviä joko neuvoston tai komission pyynnöstä tai omasta aloitteestaan-työskennellä tarvittaessa yhteistyössä muiden sosiaali- ja talouspolitiikkaa käsittelevien elinten ja komiteoiden kuten työllisyyskomitean ja talouspoliittisen komitean kanssa-luoda asianmukaisia yhteyksiä työnjohdon ja työntekijöiden kanssa.9.2 Toimenpiteen perustelutHeinäkuun 14 päivänä 1999 annetussa komission tiedonannossa "Yhteinen strategia sosiaalisen suojelun uudistamiseksi" (KOM(1999) 347) ehdotettiin yhteistyön tiivistämistä sosiaalisen suojelun alalla kokemusten vaihdon, keskinäisen kuulemisen ja politiikassa tapahtuvan kehityksen arvioinnin pohjalta parhaiden toimintatapojen kartoittamiseksi. Tässä tarkoituksessa neuvosto perusti ensin väliaikaisen korkean tason työryhmän (ks. yhteistyön lujittamisesta sosiaalisen suojelun uudistamiseksi ja parantamiseksi 17 päivänä joulukuuta 1999 annetut päätelmät (EYVL C 8, 12.1.2000, s. 7)) ja työn jatkamista varten sitten sosiaalisen suojelun komitean (ks. 29 päivänä kesäkuuta 2000 tehty neuvoston päätös, EYVL L 172/26, 12.7.2000) Tämän jälkeen neuvosto ja Eurooppa-neuvosto ovat säännöllisesti antaneet sosiaalisen suojelun komitealle tehtäväksi selvittää sosiaalista suojelua koskevia eri kysymyksiä Eurooppa-neuvoston Lissabonissa maaliskuussa 2000 pitämässä kokouksessa määritetyn sosioekonomisen toimintalinjan yleisen strategisen tavoitteen mukaisesti.9.3 Toimenpiteen seuranta ja arviointiKomitean tehtävänä on lausuntojen ja selvitysten valmistelu sosiaaliasioiden neuvostolle, Eurooppa-neuvostolle ja komissiolle.9.4 Yhdenmukaisuus rahoitusohjelman kanssaSäädetyt toimenpiteet sisältyvät työllisyyden ja sosiaaliasioiden pääosaston rahoitusohjelmaan.10. hallintomenot (yleisen talousarvion pääluokka III, osa A)10.1 Vaikutus henkilöstön määrään&gt;TAULUKON PAIKKA&gt;Nykyinen komitea työskentelee edellä esitetyllä henkilöstömäärällä.10.2 Lisähenkilöstön käytöstä aiheutuvat taloudelliset kokonaisvaikutuksetEUROA&gt;TAULUKON PAIKKA&gt;Luvuissa on ilmoitettava lisähenkilöstöstä aiheutuvat kokonaiskustannukset koko toimenpiteen ajalta, jos kyseessä on määräaikainen toimenpide, ja 12 kuukauden ajalta, jos toimenpiteen kestoa ei ole määritelty.10.3 Toiminnasta johtuva muiden hallintokustannusten lisääntyminenJäsenvaltioiden asiantuntijoiden matkakustannukset suoritetaan voimassa olevien sääntöjen mukaisesti. Komissio huolehtii komitean kokousten järjestämisestä kokoustiloissaan. Komissio huolehtii tulkkauksen järjestämisestä. Komitean arvioidaan kokoontuvan 11 kertaa vuodessa ja indikaattoreita käsittelevän alakomitean 8 kertaa vuodessa.Komitean 11 kokouksen (30 osallistujaa) arvioidaan maksavan 250 000 euroa vuodessa. Indikaattoreita käsittelevä alakomitea kokoontunee 8 kertaa vuodessa. Sen kokoukset (15 osallistujaa) maksanevat noin 78 000 euroa, joten vuotuinen määrärahatarve budjettikohdasta A-7031 on 328 000 euroa.EUROA&gt;TAULUKON PAIKKA&gt;Esitetyt kustannukset vastaavat kustannuksia, jotka olisivat aiheutuneet nykyiselle komitealle.Luvuissa on ilmoitettava toiminnasta aiheutuvat kokonaiskustannukset, jos kyseessä on määräaikainen toimenpide, ja 12 kuukauden ajalta, jos toimenpiteen kestoa ei ole määritelty.Henkilö- ja hallintoresurssien tarve katetaan asianomaiselle pääosastolle vuotuisen määrärahojen jaon yhteydessä myönnettävistä määrärahoista.Kaikki osastoon A-7 liittyvät menot katetaan vuosittaisista hallintomäärärahoista.